CELEX: 62013TN0416
Language: el
Date: 2013-08-13 00:00:00
Title: Υπόθεση T-416/13: Προσφυγή της 13ης Αυγούστου 2013 — Stanleybet Malta και Stanley International Betting κατά Επιτροπής

26.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/29
            
         Προσφυγή της 13ης Αυγούστου 2013 — Stanleybet Malta και Stanley International Betting κατά Επιτροπής
   (Υπόθεση T-416/13)
   2013/C 313/55
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: Stanleybet Malta (Βαλέττα, Μάλτα) και Stanley International Betting Ltd (Λίβερπουλ, Ηνωμένο Βασίλειο) (εκπρόσωποι: R. Jacchia, I. Picciano, A. Terranova, F. Ferraro, Γ. Δελλής, Π. Κακούρης, και Ι. Κοιμιτζόγλου, δικηγόροι)
   
      Καθής: Ευρωπαϊκή Επιτροπή
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               Να ακυρώσει την προσβαλλόμενη απόφαση, η οποία περιέχεται στην από 10 Ιουνίου 2013 επιστολή της Επιτροπής και με την οποία τίθεται στο αρχείο η καταγγελία των προσφευγουσών κατά της Ελληνικής Δημοκρατίας και του ελληνικού Οργανισμού Προγνωστικών Ποδοσφαίρου (ΟΠΑΠ) στην υπόθεση COMP/39.981 και
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής τους οι προσφεύγουσες προβάλλουν τέσσερις λόγους ακυρώσεως.
   
               1)
            
            
               Ο πρώτος λόγος αντλείται από παράβαση της υποχρεώσεως της Επιτροπής να εξετάσει την καταγγελία με την απαιτούμενη προσοχή και επιμέλεια και από πρόδηλη πλάνη περί το δίκαιο, κατά την εκτίμηση των επιχειρημάτων που προβλήθηκαν με την καταγγελία, σχετικά με το άρθρο 102 ΣΛΕΕ, όσον αφορά συγκεκριμένη και αυτοτελή κατάχρηση ή καταχρήσεις δεσπόζουσας θέσεως στις οποίες υπέπεσε ο ΟΠΑΠ, καθώς και τον ορισμό της σχετικής αγοράς.
            
         
               2)
            
            
               Ο δεύτερος λόγος αντλείται από παράβαση της υποχρεώσεως αιτιολογήσεως που υπέχει η Επιτροπή και από παράβαση του άρθρου 296 ΣΛΕΕ.
            
         
               3)
            
            
               Ο τρίτος λόγος αντλείται από κατάχρηση εξουσίας εκ μέρους της Επιτροπής και από παραβίαση της αρχής της αυτοτέλειας της φύσεως και των σκοπών των κανόνων περί ανταγωνισμού.
            
         
               4)
            
            
               Ο τέταρτος λόγος αντλείται από πρόδηλη πλάνη περί το δίκαιο, παράλειψη να εξετασθεί το ζήτημα αν η ελληνική νομοθεσία είναι σύμφωνη με το δίκαιο της Ένωσης πριν εκτιμηθεί η ύπαρξη παραβάσεως κατά το άρθρο 102 ΣΛΕΕ και προσβολή του δικαιώματος χρηστής διοικήσεως κατ’ εφαρμογήν του άρθρου 41, παράγραφος 1, του Χάρτη των Θεμελιωδών Δικαιωμάτων.